GiliGold/VAD_KnessetCorpus huggingface dataset:
נעמי רייש: הבעיה קיימת אולי עבור משקאות אלכוהוליים שנמצאים ברמות צריכה גבוהות בקרב בני נוער או עבור משקאות אלכוהוליים, שעבורם הפרסומת - - -
צבי הנדל: עשית מחקר בעניין?
נעמי רייש: שניה - - -
צבי הנדל: מה זה שניה?
צבי הנדל: את מדברת בשם משרד ממשלתי.
צבי הנדל: גם אני מייצג את הממשלה, אני לא יודע את מה שאת אומרת, גם לא מהמשרד הזה, גם לא מהשר שמחון, שישבתי אתו לפני שבוע.
יצחק וקנין: צבי, את מי אתה מייצג?
צבי הנדל: אני יושב ראש הרשות הלאומית למלחמה בסמים ובאלכוהול.
יצחק וקנין: אני רוצה להגיד לך משהו, אני מתפלא על השאלה שלך.
יצחק וקנין: תרבות השתייה במדינת ישראל – וחלילה וחס, שלא יבינו שאני לא מודע לכל מה שקורה בחברה הישראלית, התרבות הזאת אפילו פוגעת בנו, כציבור חרדי.
יצחק וקנין: לא פעם אנחנו רואים את ערבוב המשקאות, של רד בול יחד עם וודקה, הנגע פשה גם אצלנו, בחברה החרדית, וכולנו מודעים לדבר הזה.
יצחק וקנין: ביין לא ראינו את הר הזה מעולם.
יצחק וקנין: שנים אנחנו שותים יין והדבר הזה מעולם לא התנגש.
יצחק וקנין: אבל התרבות שהתפתחה בשנים האחרונות לגבי כל המשקאות היא ערבוב, חוץ מהיין.
יצחק וקנין: הר היחיד שלא מערבבים בשום דבר זה היין, בגלל שאי-אפשר לערבב אותו.
יוליה שמאלוב-ברקוביץ: סנגריה עושים עם יין, אני חושבת.
יצחק וקנין: אין לכם נתון לגבי היין, רבותי.
יצחק וקנין: הנתון הוא לגבי הוודקה, הרד בול והוויסקי וכל שאר המשקאות, ואני אומר את זה באחריות.
יצחק וקנין: דרך אגב, אני לא פחות מהם מסכים לכל הר הזה שמובילים אותו, אבל לקחת גם את היין בתוך כל החבילה הזאת – אין מקום להכניס אותו פה.
אתי בנדלר: אני מבקשת לשמוע את העמדה של סחר חוץ.
עמי לוין: תודה על ההתעקשות.
עמי לוין: אתחיל בשורה האחרונה: בחינה נוספת העלתה שאין בעיה לסחר חוץ כרגע עם החרגת היין.
עמי לוין: מלכתחילה הדאגה שלנו, ההסתייגות שהעלינו, הייתה יחסית שולית והתייחסה למצבים יחסית שוליים, שעשויים לגרום התנגשות עם התחייבויות שלנו, בעיקר בהסכמי WTO – ארגון הסחר העולמי.
עמי לוין: היא הובעה בפעם הקודמת גם בגלל קוצר הזמן שניתן לנו להתייחס.
עמי לוין: בחנו את הנושא יותר לעומק, מול ההסכם הרלוונטי ב-WTO וגם תקדימים של יישוב סכסוכים בין-לאומיים בתחום הזה, והגענו למסקנה שאין מניעה מבחינת התחייבויות להסכמים בין-לאומיים להחריג את היין ועדיין לעמוד בהסכמים בין-לאומיים.
עמי לוין: גם אם במצב לא סביר, שבו נידרש לליטיגציה בעניין הזה בארגון הסחר העולמי, אנחנו מאמינים שהקייס שלנו חזק.
כרמל שאמה-הכהן: המשרד לביטחון הפנים, בבקשה.
נעמי רייש: אני רוצה רק להוסיף שמלשכת השר נמסר שאם ההצעה תעבור בלי החרגת היין, אם העמדה שלנו לא תתקבל, אז השר יגיש הסתייגות.
כרמל שאמה-הכהן: תוך כדי חקיקת החוק השרים בתמ"ת התחלפות.
אורי אורבך: וזו עמדת המשרד.
יואל חסון: זה דווקא מראה על מערכת בריאה.
יואל חסון: ככה זה צריך להיות – שר קובע מדיניות.
יואל חסון: אני לא אומר את זה בציניות, באמת.
רעיה שטנר: העמדה של המשרד לביטחון פנים הייתה ונשארה שאין להחריג שום משקאות אלכוהוליים.
רעיה שטנר: העמדה שלנו הייתה ברורה מההתחלה.
רעיה שטנר: יושב פה יושב-ראש לשעבר, חבר הכנסת דנון, שזוכר שגם בדיונים המקדימים לדיוני הוועדה הקודמת זו תמיד הייתה העמדה שלנו.
רעיה שטנר: אני מאוד מתפלאת לשמוע שיש חברי ממשלה אחרים ששינו את עמדתם - גם מתכתובות גם מהסכמות.
רעיה שטנר: אני חושבת שדי ברים האלה בשלב הזה.
כרמל שאמה-הכהן: משרד האוצר?
כרמל שאמה-הכהן: אין נציג.
כרמל שאמה-הכהן: רשות המסים, יש לכם עמדה?
כרמל שאמה-הכהן: אין לכם התנגדות.
כרמל שאמה-הכהן: משרד החינוך, בבקשה.
רות תווינה: אני מייצגת את היחידה למניעת סמים ואלכוהול, שירות פסיכולוגי-ייעוצי, והעמדה שלנו היא שאין להחריג את היין.
רות תווינה: אלכוהול זה אלכוהול, והצריכה מושפעת מאוד מפרסום.
רות תווינה: כל משקה עושה נזקים, במיוחד בקרב בני נוער.
רות תווינה: אין הבחנות כאלה.
כרמל שאמה-הכהן: בבקשה, הרשות למלחמה בסמים ואלכוהול.
צבי הנדל: גילוי נאות: במשפחתי מגדלים כרמים.
צבי הנדל: אני חקלאי, אני עושה קידוש בשבת, ולמרות כל זאת, אני רוצה להזכיר לכולנו למה כל המהלכים האלה החלו.
צבי הנדל: מצב הנוער הוא כמו שכולנו יודעים, ובזה סיימתי.
צבי הנדל: שלא נשכח את העיקר, כאילו אנחנו מדברים פה על דבר תיאורטי.
צבי הנדל: ישבתי כבר עם כמה אנשים, כולל מהתאחדות התעשיינים, נדמה לי שראש האגף הרלוונטי יושב פה, ישבתי עם שר שהוא קיבוצניק, שי חרמש, הוא גם יושב פה.
צבי הנדל: עם כולם הגעתי להסכמה עקרונית.
צבי הנדל: ביקשתי מחלקם שייתנו לי נייר, כי גם אני לא רוצה שנמאיס את היין על האנשים.
צבי הנדל: אבל עדיין יש פרסום חכם – לשתות חכם, להשתמש חכם.
צבי הנדל: אני חייב להגיד לזכותה של הוועדה הזאת שאחרי קבלת ההחלטות בחוקים הקודמים, שהם מאוד מינוריים – משעה 23:00 וכל מיני דברים כאלה - זה השפיע על הצעירים בהיקף של למעלה מ-10% בתוך פחות משנה.
צבי הנדל: זאת אומרת, שלא יהיו אי-הבנות – לא כל הצעירים הם פושעים, שיכורים וכו', אבל ככל שאנחנו נקטין את הבסיס של הצעירים, כשיגיעו לשלב העליון, של שיכורים ממש והתמכרות, אז הבסיס יהיה יותר צר כי ההתחלה הייתה יותר צרה.
צבי הנדל: זה מהפך אדיר, כשרק הבאנו לתודעה את השעה 23:00.
צבי הנדל: פשוט התחילו לר על זה.
צבי הנדל: אין לי מלחמה עם אף אחד שמפחד על היקבים, היינות וכו'.
צבי הנדל: גם אני לא רוצה שייפגעו.
צבי הנדל: גם אמרתי: בואו ננסח יחד את התווית - לשתות בחוכמה.
צבי הנדל: ההיפך, תכבד את היין.
צבי הנדל: גם הייננים לא רוצים שליין ייצא שם שהוא משכר.
צבי הנדל: אפשר בחוכמה לתכנן.
צבי הנדל: אני מציע, מאחר שהיין מהווה אחוז גבוה מאוד, לילדים בעיקר, של שימוש, בגלל שיש תירוצים יותר נוחים לספר לבעל המכולת למה הוא קונה יותר בקבוקים, למשל.
צבי הנדל: לכן היין הוא מאוד משמעותי, ואלכוהול הוא אלכוהול.
יצחק וקנין: לא הבנתי אותך, צבי.
יצחק וקנין: אתה אומר שהנוער שותה יותר יין?
יצחק וקנין: מאיפה לקחת את הנתונים?
יצחק וקנין: תהיה רציני.
יצחק וקנין: אתה חבר כנסת לשעבר רציני, אל תזרוק רים סתם.
צבי הנדל: כשאני אומר "נוער" אני מתכוון לגילאי 10, 12 ו-13, לא נוער בגיל 18.
צבי הנדל: זה הגיל שמתחילים בו בשתייה.
כרמל שאמה-הכהן: אתה אומר שבאופן מובהק, בגילאים שבין 10 ל-13, שותים יותר יין מאשר משקאות אחרים?
צבי הנדל: שותים אחוז גבוה.
קריאה: באילו כמויות?
קריאה: אני לא קונה את זה.
יצחק וקנין: חבר'ה, אתם אומרים פה נתונים שאין להם שום בסיס.
יצחק וקנין: זה סתם רים באוויר, אין לכם שום נתון.
יצחק וקנין: באתם לפה בלי נתונים.
יאיר גלר: הם שותים בבית, כי יש להם את היין בבית.
צבי הנדל: אסיים במילה.
צבי הנדל: בסופו של דבר, כל המשקאות האלה, כולל יין, הם אלכוהול.
צבי הנדל: המצב שלנו באלכוהול, בניגוד לרוב המדינות, שזה הולך ועולה.
צבי הנדל: עכשיו אנחנו מתחילים לבלום קצת אצל הילדים.
צבי הנדל: ברוך השם, בסמים אנחנו בין היחידים בעולם שזה הולך ויורד באחוזים מאוד קטנים.
צבי הנדל: זאת אומרת, אפשר להצליח, אבל צריך לעשות בזה מאבק נחוש עם כל המרץ.
צבי הנדל: התוצאות ידועות - נרצחים אנשים, לא פחות.
צבי הנדל: גם מהיין, נרצחים אנשים.
צבי הנדל: לכן אני מבקש בשום שכל, לא להיות בכיפוף ידיים ולחשוב איך מנסחים את זה ועושים את הנזקים הקלים ביותר.
צבי הנדל: אבל אם נצליח, בשיתוף פעולה, להגיע לאיזושהי נוסחה שתעלה למודעות גם את היין - אתם יודעים מה יקרה אם נחריג את היין עכשיו?
צבי הנדל: תהיה התנפלות אדירה על היין, כי זה כאילו המשקה המותר.
צבי הנדל: טוב, אני לא רוצה להתווכח, אני גם לא חבר כנסת עכשיו.
יצחק וקנין: אתה יכול להגיד את זה על כל ר, אבל המציאות מוכיחה שמה שאתה אומר לא נכון.
צבי הנדל: לא, המציאות היא כזאת.
יצחק וקנין: אני לוקח את הציבור שלי, ודיברתי עליו לפני כן.
יצחק וקנין: מעולם לא הייתה לו משיכה ליין, ואם הוא שתה את היין הוא שתה אותו במתינות, לא כמו ששותים את הרד בול והוודקה.
יצחק וקנין: זה הפך להיות פולחן.
צבי הנדל: לפני עשר שנים, כשישבת במסבאה וראית הרבה פחיות של בירה, היה ברור שזה תייר.
צבי הנדל: הישראלים כמעט לא שתו בירה.
יצחק וקנין: זו לא השוואה ליין בכלל.
צבי הנדל: אה, זה לא השוואה.
צבי הנדל: אני סיימתי את דבריי.
יואל חסון: אדוני היושב ראש, אם הוא מכליל ילדים כנראה שהנתונים הם גבוהים כי הוא גם תינוקות שעוברים ברית ושמים להם יין כדי להרגיע אותם.
יואל חסון: רק כך אני יכול להבין את זה.
צבי הנדל: זה לא פוליטיקה, ואנחנו לא מתווכחים פה, לא ימין, לא שמאל ולא התנחלויות.
צבי הנדל: אם על זה יש ויכוח אז אנחנו בצרה גדולה.
יואל חסון: יין עם ילדים בני 10 עד 13 – זה נראה לי הזוי.
יוליה שמאלוב-ברקוביץ: למה זה מוזר לך?
יצחק וקנין: כי אנחנו חיים במדינה הזאת.
יוליה שמאלוב-ברקוביץ: זה שנגיד שלא רואים - - -
קריאה: כי זה נתונים בלי שום בסיס עובדתי.
כרמל שאמה-הכהן: חברי הכנסת מטעם סיעת קדימה בוועדה, נא לשמור על הסדר.
יאיר גלר: אני מנכ"ל הרשות למלחמה בסמים ואלכוהול.
יאיר גלר: אני רוצה להסביר בצורה שאינה משתמעת לשני פנים: היום אלכוהול הוא גורם מספר שלוש בעולם לתמותה.
יאיר גלר: אין בבתי-החולים שום הבחנה בין מרלו לבין ויסקי לבין בירה.
יאיר גלר: אלכוהול זה אלכוהול, זה חומר שמשנה את התנהגותנו, והוא גורם לתקלות רפואיות, הוא גורם למוות והוא גורם אלימות מספר אחת בעולם, ושוב – זה לא משנה את זה מרלו - - -
יואל חסון: כשהוא נצרך בכמות מוגזמת.
יואל חסון: אז תגיד את זה.
יאיר גלר: שלוש בירות שוות כוס יין אחת, אז אולי תחריג גם את הבירה ובוא נגיד שאין בכלל אלכוהול.
יאיר גלר: זה בסדר.
יאיר גלר: 70% ממקרי האלימות במדינת ישראל – זה נתון של משטרת ישראל - משויכים לאלכוהול, לא משנה מרלו, ויסקי או בירה.
יאיר גלר: אין לזה שום - - -
כרמל שאמה-הכהן: אדוני המנכ"ל, בוא נתמקד.
כרמל שאמה-הכהן: לנו אין ויכוח עם האלכוהול.
אורי אורבך: החוק הוא על הפרסום, אני מזכיר.
אורי אורבך: לא על ייצור ולא על - - -
יואל חסון: תעצור את האלכוהול?
יואל חסון: את זה המדינה לא תעשה בחיים, רק בגלל כספי המיסים שמגיעים מהאלכוהול הזה, נכון?
יואל חסון: את זה המדינה לא תעשה, כמו שהיא לא עושה עם הסיגריות.
יואל חסון: היא לא הולכת עד הסוף עם הסיגריות - - -
כרמל שאמה-הכהן: חבר הכנסת חסון, לא אתן לך זכות דיבור בעתיד, כשתבקש.
כרמל שאמה-הכהן: אל תנצל את זה שאנחנו חברים.
יאיר גלר: חקיקה פירושה, בין השאר, גם מסר מסוים.
כרמל שאמה-הכהן: אבל אנחנו רוצים ממך נתונים, את המסר אנחנו מבינים.
כרמל שאמה-הכהן: מה העניין של צריכת יין בדור הצעיר?
יאיר גלר: אין לי כאן ברמת האחוזים, אבל כל הילדים שאותם תחקרנו ולגביהם ביצענו את הסקרים אמרו חד-משמעית: התחלנו לשתות בבית.
יאיר גלר: התחלנו לשתות בבית – זה יכול להיות גם יין וגם וודקה.
יאיר גלר: הם לא עשו את ההבדלה.
יאיר גלר: הם אמרו: למדנו בבית, ראינו את ההורים.
יאיר גלר: גם ביום שישי בערב, הגם שזה לא נעים לפעמים לשמוע, שותים, שותים עם החברים שלהם ולא עשו את האבחנה בין אחד לבין השני.
יאיר גלר: כלומר, הסכנה קיימת והנזקים האלה קיימים ומבחינתנו, לא תעלה על הדעת אותה אבחנה.
יאיר גלר: אנחנו מנסים לחנך דור צעיר והצלחנו בפרסום בשנה האחרונה להגיע לתמונה יותר טובה, כשמדובר בגילאי 12-11-10.
יאיר גלר: אבל אותם ילדים ציינו במפורש בכל הסקרים שהם צרכו יין רגיל, שאנחנו מכירים אותו, ולאו דווקא משקה חריף או בירה.
כרמית פולק-כהן: אגב מה שנאמר כאן קודם, החרגת היין תוביל לכך שלא תהיה שום מגבלה גם בפרסומות, לא תהיה אזהרה.
כרמית פולק-כהן: זו המשמעות של החרגת היין.
כרמית פולק-כהן: זה לשאלת חבר הכנסת קודם.
ישראל אייכלר: אזהרה אמרנו שתהיה.
כרמית פולק-כהן: הכוונה שלי היא שברגע שמחריגים את היין כל החוק הזה לא יהיה רלוונטי ליין, וזה מה שאנחנו צריכים לחשוב עליו.
כרמית פולק-כהן: בוודאי שאני מצטרפת לדברי חברי, שאלכוהול זה אלכוהול.
אתי בנדלר: סליחה, אני מתייחסת לדברים של חבר הכנסת.
אתי בנדלר: אני רוצה להבהיר - הייתה כאן הצעה שהחוק כולו לא יחול על יין.
אתי בנדלר: מה שמוצע כרגע, הבנתי מריו של מר הנדל ומהדוברת הנוכחית, שייתכן שיש מקום לא להחריג את היין אבל לקבוע נוסח אזהרה שונה לגבי יין.
אתי בנדלר: זו הצעה אחרת, שבהחלט אפשר לדון בה, וזה בדיוק המקום שבו אנחנו נמצאים.
אתי בנדלר: אנחנו מדברים כרגע על סעיפים 7 ו-8, שאם מסמיכים לקבוע את נוסח האזהרה בתקנות, אפשר לכתוב שלא רק שישנו מעת לעת את נוסח האזהרה אלא גם לקבוע נוסחי אזהרה שונים לגבי סוגי אלכוהול שונים.
אתי בנדלר: זו כבר הצעה אחרת – לא החרגה של היין אלא הוראות שונות לגבי האזהרה.
אורי אורבך: אפשר לחילופין - - -
ישראל אייכלר: יש אפשרות נוספת, גברתי היועצת המשפטית - כן להחריג את היין, אבל להגיד שעל היין צריכה להיות תווית אזהרה: שתייה מרובה מסוכנת.
אתי בנדלר: מה זאת אומרת להחריג את היין?
אתי בנדלר: צריכים לעבור סעיף-סעיף ולראות - - -
ישראל אייכלר: להחריג אותו מכל הסעיפים האחרים, רק החשש - - -
אתי בנדלר: זאת אומרת, שתהיה מותרת פרסומת ליין?
אתי בנדלר: זה מה שאתה אומר?
ישראל אייכלר: כן, אבל שתהיה איזושהי אזהרה על בקבוק היין, שיידעו ששתייה מרובה - - -
אורי אורבך: האזהרה על משקאות אלכוהוליים, לא משנה מה הם, ממילא מופיעה בחוק ויש ויכוח האם זה על התווית עצמה או במקומות המכירה – לא ניכנס לזה – ללא הבדל אם זה יין או לא.
אורי אורבך: יכול להיות שצריך לבדוק את מקומות הפרסום.
אורי אורבך: נגיד, יש עלונים מקצועיים של ייננים ויקבים, ויכול להיות ששם אתה אומר שזה ענף שלם, שהוא ענף תיירותי וחקלאי.
אורי אורבך: אפשר לפרסם במקומות שלא מגיעים לציבור הרחב אלא לציבור מקצועי.
אורי אורבך: מכיוון שזה חוק על פרסום, זה דבר מאוד מהותי איפה אפשר לפרסם מה.
אורי אורבך: יכול להיות שההחרגה יכולה לבוא לידי ביטוי בכך שניתן עדיפות מסוימת ליין בגלל האופי המיוחד שלו – הרי זה מה שמבקשים החקלאים.
אורי אורבך: למה האחרים לא רוצים להחריג אותו?
אורי אורבך: בגלל שזה אלכוהול וזה מסוכן, וגם שינויים בהרגלי הצריכה, שיכולים להיות בתוך כמה שנים אם ניתן עדיפות פרסומית ליין.
אורי אורבך: לכן, בואו ניתן לו עדיפות פרסומית, אבל במקומות שאינם גורמים לנזקים שאנחנו חוששים מהם.
אתי בנדלר: חבר הכנסת אורבך, המסמך שקיבלנו משלושת חברי הכנסת, שחבר הכנסת וקנין אמר שהוא בו מהאמור אומרת ככה: ההצעה הראשונית שלנו היא להחריג לגמרי את ענף היין.
אתי בנדלר: אם ההצעה הזאת לא תתקבל, אז לחלופי חילופין יש לנו הצעות לגבי כל אחד מהסעיפים.
אתי בנדלר: מה שאתה אומר עכשיו זה אתה חוזר להצעה החלופית שלהם, לבדוק סעיף-סעיף האם להחיל את זה על יין או לא להחיל, ואם להחיל - באילו תנאים להחיל.
אורי אורבך: אני לא אומר את זה, אני לא אומר לבחון את הכול.
אורי אורבך: אני אומר על איזה סעיף - מציע איפה להחריג.
אתי בנדלר: למשל, סעיף 6: הגבלת הפרסומת בשידורים.
אתי בנדלר: הסעיף הזה כבר אושר – האם זה יחול על יין או לא יחול על יין?
אתי בנדלר: וכן הלאה.
יצחק וקנין: האם אפשר להחריג את היין מאזהרה ופרסום בחוק?
אתי בנדלר: כל החוק עניינו באזהרה ובפרסום.
יצחק וקנין: רק את היין.
לאה ורון: אם זה מה שיחליטו חברי הכנסת זה אפשרי.
אתי בנדלר: כל החוק, חבר הכנסת וקנין, עניינו בהגבלות על פרסום.
יצחק וקנין: לא רוצים להחריג את היין לגמרי, אז אני מחפש פשרות.
רוני גמזו: חבר הכנסת וקנין, אתה חושב שזה בסדר לפרסם את היין באמצעי פרסום שפונים לקטינים?
יצחק וקנין: זה לא עניין של פרסום היין.
רוני גמזו: אם אני עושה מודעה על פסטיבל יין בבית-ספר, אתה חושב שזה בסדר?
רוני גמזו: או ליד בית-ספר?
יצחק וקנין: עד היום עשו את זה.
כרמית פולק-כהן: אם ככה, זו בעיה.
כרמית פולק-כהן: אתה מסכים?
יצחק וקנין: אין לי בעיה שבתוך בתי-הספר לא.
יצחק וקנין: אין לי בעיה, תכתוב מה שאתה רוצה.
יצחק וקנין: אני אתך, אבל אל תעשו עליהום.
יצחק וקנין: אתם מהלכים עלינו אימים כאילו היין כבר הפך להיות - - -
כרמל שאמה-הכהן: חבר הכנסת דוד אזולאי, אתה ברשות דיבור.
דוד אזולאי: אדוני היושב ראש, החוק הזה – רק להזכיר לחברים - התחיל בוועדת הפנים.
דוד אזולאי: שם הסכמנו כולנו, היה הסכמה פה אחד להחריג גם את היין.
דוד אזולאי: אבל אז התנינו את זה בר אחד - שתוך שנה המשטרה, שהיא אוכפת את החוק, תביא נתונים איפה חלקו של היין בזמן האכיפה.
דוד אזולאי: השאלה שלי פה היא קודם כול למשטרה: האם יש את הנתון הזה?
דוד אזולאי: אם הנתון הזה נמצא אצלכם, בבקשה תביאו אותו לשולחן.
דוד אזולאי: יחד עם זה, אני רוצה להגיד לך, אדוני היושב ראש, בהיותי יושב ראש ועדת הפנים סיירנו בכמה מקומות, נפגשנו עם מפקדי תחנות, ואמרו לנו דברים ברורים, שהחוק הזה הועיל מאוד, עזר לאכיפה וסייע מאוד לבני הנוער.
דוד אזולאי: אין כאן ויכוח, יש כאן את הנושא של היין, ועל נושא היין היה גם אז ויכוח.
דוד אזולאי: ההחלטה שהתקבלה אז – ואני מזכיר לחבר הכנסת אורי אורבך, שהיה מיוזמי החוק – שסוכם באותו דיון שהמשטרה תביא נתונים.
דוד אזולאי: עברה כבר יותר משנה.
דוד אזולאי: מה שאני מציע, אדוני היושב ראש, שתדרוש מהמשטרה להביא נתונים על היין.
דוד אזולאי: לאחר שיהיו לך נתונים תוכל גם לקבל החלטה.
יצחק וקנין: בכוונה אתם משאירים את הכול נעלם לגבי היין, כי נוח לכם.
יצחק וקנין: אתם רוצים ללכת גורף, וזה לא ילך ככה.
צבי הנדל: אל תכעס, ידידי, אבל תבין שברגע שאתה מחריג את היין תהיה התנפלות על היין.
צבי הנדל: כל פרצה שתשאיר - - -
יצחק וקנין: מה זה התנפלות?
סער פאוקר: תודה רבה, אדוני היושב ראש.
סער פאוקר: בסוף הישיבה הקודמת גם המציע הנכבד, חבר הכנסת דנון, וגם היועצת המשפטית ביקשו מאתנו, מנציגי תעשיית היין, להעביר מסמך שמפרט את הקשיים הספציפיים שיש לנו עם סעיפים מסוימים, מבלי לגרוע כמובן מהטענה העקרונית שלנו על ההחרגה.
סער פאוקר: המסמך, שהוגש על-ידי שלושת חברי הכנסת הנכבדים – וקנין, חסון וחרמש - מבטא את הקשיים שיש לתעשיית היין עם הסעיפים הספציפיים.
סער פאוקר: אם יוחלט, בניגוד לדעתנו, לא להחריג אנחנו מבקשים לדון בסעיפים הספציפיים.
סער פאוקר: זה לאו דווקא להחריג את היין מכל סעיפים אלא זה רים ספציפיים, כמו מה שאמר חבר הכנסת אורבך הנכבד, לגבי הנושא של בטאונים מקצועיים ודברים מסוימים, שלא קשורים בכלל לנושא של קטינים.
סער פאוקר: אנחנו, בתעשיית היין, לא מפרסמים לקטינים ולא מעוניינים לפרסם יין לצריכה של קטינים.
סער פאוקר: לעניין ההחרגה, אם יורשה לי, יש לי שתי הערות – דיברנו על זה גם בישיבות הקודמות.
סער פאוקר: קודם כול, בקשר להחלטת הממשלה, כפי שאני קורא אותה.
סער פאוקר: כתוב: קידום החקיקה מותנה בהסכמה עם משרד החקלאות והתמ"ת לגבי החרגת היין.
סער פאוקר: אם אין הסכמה עם משרד החקלאות והתמ"ת על החרגת היין, החוק, לדעתי - - -
יצחק וקנין: משרד המשפטים מפרש איך שהוא רוצה, איך שנוח לו, וזה מה שהיא אמרה פה.
יצחק וקנין: אבל אם זה היה חוק אחר היא לא הייתה אומרת את זה פה.
אתי בנדלר: גם מנכ"ל משרד הבריאות נתן אותה פרשנות.
יצחק וקנין: כי נוח להם להגיד את הפרשנות ככה.
אתי בנדלר: וגם המשרד לביטחון פנים.
יצחק וקנין: אני אומר לך, נוח להם להגיד את הפרשנות ככה.
סער פאוקר: עם כל הצניעות, אני מפרש את החלטת הממשלה אחרת, והבנתי שזאת גם הפרשנות של משרד החקלאות ומשרד התמ"ת.
סער פאוקר: נקודה אחרונה שאני רוצה להעיר בהקשר הכללי, לגבי נושא הנתונים.
סער פאוקר: לפני כשנה מר גלר - נדמה לי במרץ 2010 – עלה מהדברים שלו שהבירה והמשקאות החריפים יוצרים קושי יותר גדול מהיין.
סער פאוקר: הייתה ישיבה ב-31 בינואר 2011, שבה ציטטתי את הדברים שהוא אמר במרץ 2010, ומר גלר אמר שצריכת היין על-ידי בני נוער קיימת גם כתקף משמעותי.
סער פאוקר: אבל אני טוען את הטענה הבאה: בני נוער צורכים יין, השאלה באיזה כמויות.
סער פאוקר: גם אני בתור ילד ונער, כמעט כל יום שישי שתיתי כוסית יין בבית, בקידוש או בנסיבות אחרות.
סער פאוקר: זה שהם צורכים יין, להבנתי, זה לא מדבר על סכנת השכרות.
סער פאוקר: מי שצורך יין בקידוש לא בהכרח ישתה בירה או וודקה או משהו אחר.
סער פאוקר: אנחנו חושבים שליין יש שוני מהותי מול הבירה ומול המשקאות החריפים.
יאיר גלר: שמי גם כן יאיר גלר, אבל אני מעולם אחר - נציג חברות הפרסום.
יאיר גלר: אני חושב שהוועדה נדרשה לעסוק בנושא הזה מתוך דאגה לשלומם של צעירים ובני נוער והשפעת האלכוהול עליהם.
יאיר גלר: אני מודה שאני די תמה, כאזרח, שהוועדה עוסקת באינטרס של חקלאים ולא בבעיה – שחלק טוענים שהיא מאוד כואבת - שעלתה.
יאיר גלר: זה הפתיח.
יאיר גלר: אני מחזיק בידי נתונים של יאיר גלר 2 - - -
קריאה: 1.
יאיר גלר: בסדר, אני אהיה צנוע – 1.
יאיר גלר: דוח מחקר אפידמולוגי מסכם של הרשות למלחמה בסמים ובאלכוהול – לא של אף גורם אחר מאתנו – שנעשה לפני כשנה וחצי.
יאיר גלר: הוא קבע שבמעבר משנת 2005 ל-2009 כמעט יציב אחוז בני הנוער המדווח על צריכת יין, דומה באותו אחוז לבני הנוער שמדווחים על צריכת בירה - שירדה, דרך אגב, מ-2005 ל-2009 - שלא דומה למשקאות החריפים, שעלתה הצריכה והיא גם באופן מוחלט יותר גבוהה.
יאיר גלר: זאת אומרת, אם אנחנו באמת רוצים להגיע לפתרון מושכל איך עוצרים התפתחות של בעיית האלכוהוליזם והתופעות הנובעות ממנה בקרב צעירים ונוער, אני חושב שצריך קודם כול להסתכל על האלכוהול הקשה, על אותו אלכוהול שמוגדר כאלכוהול בריכוז גבוה.
יאיר גלר: הוא המסוכן, הוא זה שמוהלים אותו, הוא זה שעושים אתו בעיות.
יאיר גלר: אני חושב שהדיון צריך להיות מאוד מקצועי בנושא הזה, כי אם בירה מסתובבת באזור 5% אלכוהול, ואמרת בעצמך שצריך שלוש פחיות כדי להגיע לנזק של כוס יין אחת, אז איך אנחנו בכלל עוסקים בהחרגת היין?
יאיר גלר: אני חושב שאם באמת רוצים לטפל בנושא אז צריך לעזוב לחלוטין, למעט הגבלת מכירה לילדים, את האלכוהול הזניח בעניין הזה ולטפל באלכוהול הקשה.
יאיר גלר: הוא המסוכן.
יאיר גלר: העלית את הרגלי הצריכה, ואנחנו מכירים אותם.
יצחק וקנין: דברתי על הציבור שלנו.
יצחק וקנין: אני מציין מה שאני רואה במו עיניי.
יצחק וקנין: זו קטסטרופה מה שקורה בציבור שלנו עם הרד הבול, הוודקה והוויסקי.
יצחק וקנין: זה לא היה.
יצחק וקנין: ביין לא ראינו את זה אף פעם, גם בבירה לא ראינו את זה.
יאיר גלר: אם נחזור לשאלת הצריכה והפרסום - כי באנו לדבר על הגבלות בפרסום – הגבלות בפרסום לא מונעות צריכה.
יאיר גלר: זה לא מה שהקטין את כמות הצעירים שנכנסים למעגל העישון.
אורי אורבך: הפרסום, אגב, עוזר לצריכה?
יאיר גלר: בבירה – לא, לא באלכוהול.
יאיר גלר: מה שהוא עושה, הוא מעביר צרכנים ממותג א' למותג ב' – במקום שאשתה בקבוק גולדסטאר אני אשתה בקבוק קרלסברג, או להיפך.
יאיר גלר: העובדה שהצריכה בקרב צעירים בחמש השנים האחרונות ירדה בבירה, ירדה ביין; עלתה במשקאות החריפים, אתה צודק.
יאיר גלר: הפרסום בתחום הזה הוא לא המשמעותי.
יאיר גלר: רוב הפרסום נמצא תחת רגולציה, ויושבת לידי נציגת קשת.
יאיר גלר: ספר החוקים של הרשות השניה מגביל מאוד פרסום משקאות אלכוהוליים: לא לפני 10:00 בלילה, לא בתוכניות שצעירים ונוער יכולים לצפות בהן.
יאיר גלר: גם תוכן הפרסום מוגבל.
יאיר גלר: אז לאן אנחנו חותרים?
יאיר גלר: מה אנחנו רוצים לעשות?
יאיר גלר: להתעסק בזוטות במקום בעולם הכבד?
יאיר גלר: אני חושב שצריך לשים הגבלה או אזהרה, ובעולם זה מקובל.
יאיר גלר: על ויסקי בעולם שמים: drink responsibly – תשתה באחריות, ולהמשיך לדבוק בהגבלות שקיימות היום, וההגבלות הן משמעותיות.
יאיר גלר: תרצה הכנסת להחריג מתוך זה את האלכוהול הקשה, ששם נמצאת הבעיה – ואין לי ספק שגם המשטרה תגיד ששם נמצאת הבעיה, היא לא נמצאת בכוס יין, היא לא נמצאת בבקבוק בירה אחד.
צבי הנדל: על מה שאמרת עכשיו – תשתה באחריות - יש הסכמה?
יאיר גלר: אני רוצה להגיד עוד דבר.
יאיר גלר: לפני כמה שנים, כשהתחיל הדיון בנושא הזה, התגובה שלנו, כאיגוד חברות הפרסום, הייתה: אל תתעסקו בהגבלת הפרסום.
יאיר גלר: זו לא המהות וזה לא יעזור.
יאיר גלר: תשתמשו בנו, בעולם התקשורת, לעזור למחוקק להוביל קמפיין שיעסוק בשתייה בהיגיון, שתייה באחריות.
יואל חסון: תודה, אדוני היושב ראש.
יואל חסון: קודם כול, אני חושב שהדיון הזה יותר מדי סובב סביב סטיגמות – סטיגמות שיש לנו על יין, בירה, וודקה - ואני לא חושב שדיון בוועדה בכנסת צריך להסתמך רק על סטיגמות, אלא גם על נתונים וגם על דברים שהם ברורים וחד-משמעיים.
יואל חסון: חבל שלא הגעתם עם נתונים, כי זה היה עוזר מאוד לדיון.
יואל חסון: בסוף צריך להתייחס ולהגדיר את מידת הנזק ולהתייחס למהות של אלכוהול.
יואל חסון: מה זה אלכוהול?
יואל חסון: איזו רמת אלכוהול?
יואל חסון: כל ר אפשר לצרוך עד אין גבול, גם אם תאכל עד אין-סוף, כנראה בסוף תמות.
יואל חסון: כל דבר בסוף יכול להוביל לפגיעה גופנית משמעותית.
יואל חסון: מומחים ורופאים יגידו לך שכוס יין ביום, אפילו שתיים, זה בריא, לא מסוכן.
גיל סגל: באתר של משרד הבריאות זה מופיע.
גיל סגל: באתר של משרד הבריאות מדובר על כוס בירה ביום.
יואל חסון: תיכף אגיע גם לצביעות של משרד הבריאות.
יואל חסון: כן, אדוני המנכ"ל, תיכף אגיד לך גם על מה.
צבי הנדל: לזה אני מוכן, אגב.
צבי הנדל: שתהיה פרסומת, אני אממן את זה: כוס יין בריא, אבל אל תשתה יותר מזה.
יוליה שמאלוב-ברקוביץ: אז הנה, אנחנו מתקדמים.
יצחק וקנין: אנחנו כבר בהסכמה.
יואל חסון: כבר התקדמנו.
יוליה שמאלוב-ברקוביץ: אז מי שיפרסם את היין והאלכוהול זה יהיה הרשות למלחמה בסמים...
יואל חסון: אין לי בעיה, אני אתמוך בזה אם זה יהיה, אבל לעשות החרגה רק ליין זה עלול להוביל לבעיות משפטיות בהמשך וצריך, כנראה, להתייחס לאחוז האלכוהול.
יואל חסון: חוץ מעניין אחד – עניין האזהרה.
יואל חסון: אני חושב שהאזהרה צריכה להיות על כל מה שמכיל אלכוהול – גם על בירה וגם על יין.
יואל חסון: זו דעתי.
יואל חסון: אבל כל החוק הרחב הזה, שהוא חוק חיובי, חוק טוב, ההחרגה חייבת להיות על-פי אחוזי אלכוהול ולא על-פי מוצר מסוים.
יואל חסון: אני רוצה להגיד משהו לגבי משרד הבריאות.
יואל חסון: לא מזמן הוגשה למשרד הבריאות, כדי שייתן את עמדתו, הצעת חוק שלי להגבלת משקאות אנרגיה.
יואל חסון: משקאות האנרגיה – אולי אתם תגידו, עוד לא שמענו אתכם, לא דיברתם ולא אמרתם מילה - הם מעודדי צריכת אלכוהול מספר אחת על-ידי צעירים ובני נוער.
יואל חסון: כשאמרתי למשרד הבריאות להגביל את זה מגיל 18 ומעלה - - -
כרמל שאמה-הכהן: הם מעודדי צריכה ומגבירי השפעה.
יואל חסון: השפעה, צריכה.
יואל חסון: מה קורה?
יואל חסון: ב"מעריב לנוער", ב"ראש אחד" ובכל העיתונים האלה אפשר לפרסם רד בול.
יואל חסון: אבל ילד ישתה רד בול ככה סתם?
יואל חסון: כשהוא כבר שותה רד בול, הוא שותה רד בול עד הסוף.
יואל חסון: אז אם הוא מתחיל אתו בקלות ושותה אותו ככה, אחר כך יבוא החבר ויגיד לו: מה, רד בול ככה?
יואל חסון: שים קצת וודקה או משהו אחר.
יואל חסון: זה עושה את זה אמיתי, זה עושה בום.
יואל חסון: את הבום הזה אתה לא מונע, וזו הצביעות שלך.
יואל חסון: המשרד שלך, אדוני המנכ"ל, ההנהגה שלך של המשרד והנהלת המשרד – כי סגן השר טען שזה לא הגיע אליו, אבל הוא נושא באחריות – הלכה עם עמדת היצרנים של משקאות האנרגיה והכשילה את החוק הזה.
יואל חסון: זה אפרופו הצביעות שלכם בעניין של מה מזיק ומה לא מזיק, ואני מקווה שתהיה לך תשובה טובה לדבר הזה.
יואל חסון: אגב, גם בענייני סיגריות יש לי אליכם טענות, אבל לא ניכנס לזה כרגע.
יואל חסון: לכן, אדוני היושב, מה שאני מציע לוועדה זה שההגבלה תהיה רק בהגדרת אחוזים.
יואל חסון: יש פה נתונים, אפשר להגדיר - - -
דוד אזולאי: איפה יש נתונים?
דוד אזולאי: מי נתן לנו נתונים?
יואל חסון: יש נתונים שהגיעו לחברי הכנסת קודם.
דוד אזולאי: מישהו הניח בפנינו נתונים?
דוד אזולאי: דיברו, אף אחד לא הציג נתונים לוועדה.
יואל חסון: ההצעה, כפי שאני ראיתי, של חבר הכנסת וקנין, היא הגיונית.
יואל חסון: הפשרה שלו היא הגיונית.
יואל חסון: אני חושב שבעניין מדבקת האזהרה – היא צריכה להיות על כל מוצר אלכוהולי, גם אם הוא 5% וגם אם הוא 40%.
יוליה שמאלוב-ברקוביץ: קודם כול, אני חושבת שאנחנו יודעים יפה מאוד שהבעיה היא בעיה ערכית חינוכית בתוך הבית.
יוליה שמאלוב-ברקוביץ: למרות שמשרדי הפרסום לא יאהבו את זה, אני חושבת שאנחנו בבית חייבים ללמד את הילדים שלנו שלא צריך לפעול לפי שטיפת מוח של פרסומות מאוד מפתות, ולדעת לחנך את הילדים שלנו.
יאיר גלר: אנחנו אוהבים את זה.
יוליה שמאלוב-ברקוביץ: אני מודה לך.
יוליה שמאלוב-ברקוביץ: אני רוצה לחזק אותך, יואל, לגבי הנושא של יין.
יוליה שמאלוב-ברקוביץ: אנחנו יודעים וקוראים הרבה שכוס יין אפילו עוזרת.
יוליה שמאלוב-ברקוביץ: כמובן שלא חומץ אלא יין איכותי, והיין בארץ נעשה ברובו ברמה טובה.
יוליה שמאלוב-ברקוביץ: מה שמפחיד אותי הוא שאם נחריג את היין מהצעת החוק הזו בצורה גורפת אנחנו נותנים תחושה שיין זה בסדר.
יצחק וקנין: לא נחריג את היין, נכתוב מספר אחוזים.
יצחק וקנין: מעל זה – בעיה.
יצחק וקנין: אני מסכים, וגם על הבקבוק שלהם תהיה אזהרה.